{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Javno savjetovanje o Nacrtu prijedloga Pravilnika o mjerilima i načinu korištenja donacija i vlastitih prihoda nacionalnih parkova i parkova prirode"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Udruga Biom","II. RASPOLAGANJE DONACIJAMA I VLASTITIM PRIHODIMA,\nČlanak 7.","S obzirom da se radi o vlastitim prihodima javnih ustanova nacionalnih parkova i parkova prirode, oni bi trebali imati i većinu prilikom odlučivanja. Stoga predlažemo da se poveća broj predstavnika javnih ustanova sa 3 na 5.","Prihvaćen","Stavak 2. članka 7. Pravilnika izmijenjen je na način da glasi:\n„(2) Ministar nadležan za zaštitu prirode odlukom imenuje Povjerenstvo koje ima predsjednika i šest članova. Predsjednik Povjerenstva je pomoćnik ministra nadležan za zaštitu prirode, a članovi su po jedan predstavnik Ministarstva zaštite okoliša i energetike (u daljnjem tekstu: Ministarstvo), Hrvatske agencije za okoliš i prirodu i Fonda za zaštitu okoliša i energetsku učinkovitost koji obavljaju poslove vezane za zaštićena područja te tri predstavnika koji će predstavljati sve javne ustanove koje upravljaju nacionalnim parkovima i parkovima prirode.“. Povjerenstvo će tako imati 4 predstavnika iz redova javnih ustanova nacionalnih parkova i parkova prirode i 3 predstavnika iz redova Ministarstva nadležnog za zaštitu prirode i Hrvatske agencije za okoliš i prirodu."]
[2,"Udruga Biom","II. RASPOLAGANJE DONACIJAMA I VLASTITIM PRIHODIMA,\nČlanak 7.","Predlaže se dodati stavak koji bi omogućio javnu dostupnost odluka iz stavaka 4 i 5 radi transparentnosti trošenja javnih sredstava.","Nije prihvaćen","Mišljenja smo da nema potrebe za propisivanje obveze da se odluke iz stavaka 4. i 5. članka 7. Pravilnika javno objavljuju (npr. putem internetske stranice Ministarstva) jer se radi o sredstvima državnog proračuna kojima se raspolaže u skladu s odredbama posebnog propisa o izvršenju državnog proračuna, a vezano uz odredbe Zakona o zaštiti prirode. Također, pristup javnosti predmetnim odlukama moguć je i putem zahtjeva sukladno odredbama Zakona o pravu na pristup informacijama te ih može dobiti svaka zainteresirana strana ili domaća pravna i fizička osoba."]